text: 4 Ñawpaq kaq: imamantachus yachachisqan. Jesusqa "Diospa reinonmanta" allin willaykunata runasman yachachirqa (Lucas 4:43). Chaytaq may sumaqpuni karqa, imaptinchus pay Kamachiq kaspa, Jehovap Kamachiyninta pataman churanan karqa, runaspaqtaq wiñaypaq bendicionesta apamunan karqa. Chantapis Jesusqa, imaynatachus kawsakuymanta yuyaycharqa. Ajinamanta, qillqakusqanmanjina paypuni "Mayta Tʼukuna Yuyaychaj" kasqanta rikuchirqa (Isaías 9:6). ¿Imaraykutaq yuyaychasqan tʼukunapaq karqa? Imaptinchus Diospa Palabranta, munayninta, runastapis —pikunatachus mayta munakurqa— sumaqta riqsirqa. Chayrayku yuyaychaykunasninqa, uyariqkunapaq may sumaqpuni karqa. "Wiñay kawsay palabra[manta]" yachachisqanta kasukuqkunataq, salvakunkuman karqa (Juan 6:68).